I første sesongen i Adeccoligaen i 2007 bet Notodden bra fra seg, og endte opp på en niendeplass. I 2008 gjorde laget en meget god figur og endte på en solid sjetteplass, åtte poeng fra kvalifiseringsplass. Sesongen 2009 ble imidlertid en nedtur. Halvveis i sesongen ble trener Jan Halvor Halvorsen løst fra kontrakten og erstattet av Arne Sandstø, men heller ikke han klarte å redde klubben, som til slutt endte med en skuffende fjortendeplass og nedrykk, ti poeng fra fornyet kontrakt.